CELEX: 31982R2101
Language: el
Date: 1982-07-28 00:00:00
Title: Κανονισμός (EOK) αριθ. 2101/82 τού Συμβουλίου τής 28ης Ιουλίου 1982 πού τροποποιεί τόν κανονισμό (EOK) αριθ. 2194/81 περί τών γενικών κανόνων τού καθεστώτος ενισχύσεων στήν παραγωγή γιά τίς σταφίδες καί τά ξηρά σύκα

Avis juridique important

|

31982R2101

Κανονισμός (EOK) αριθ. 2101/82 τού Συμβουλίου τής 28ης Ιουλίου 1982 πού τροποποιεί τόν κανονισμό (EOK) αριθ. 2194/81 περί τών γενικών κανόνων τού καθεστώτος ενισχύσεων στήν παραγωγή γιά τίς σταφίδες καί τά ξηρά σύκα  

Επίσημη Εφημερίδα αριθ. L 223 της 31/07/1982 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 2101/82 ΤΟΥ ΣΥΜΒΟΥΛΙΟΥ  της 28ης Ιουλίου 1982  που τροποποιεί τον κανονισμό (ΕΟΚ) αριθ. 2194/81 περί των γενικών κανόνων του καθεστώτος ενισχύσεων στην παραγωγή για τις σταφίδες και τα ξηρά σύκα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως της αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2), και ιδίως το άρθρο 3δ δεύτερο εδάφιο,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 2194/81 (3) προβλέπει, στο άρθρο 3, την αγορά από τους οργανισμούς αποθεματοποιήσεως ποσοτήτων σταφίδων και ξηρών σύκων για τις οποίες δεν έχει συναφθεί σύμβαση μεταξύ παραγωγών και μεταποιητών· ότι ο ίδιος κανονισμός, στο άρθρο 6, προβλέπει την πώληση των προϊόντων με δημοπρασία ή σε καθορισμένες από πριν τιμές, σε συνθήκες στις οποίες λαμβάνεται υπόψη η εξέλιξη της αγοράς· ότι, εξάλλου, το άρθρο 10 προβλέπει τη χορήγηση ενισχύσεως για την αποθεματοποίηση και χρηματικής αντισταθμίσεως γι' αυτές τις πωλήσεις·  ότι θεωρείται, κατά την περίοδο 1981/82, ότι οι ποσότητες σουλτανίνας που αγοράζουν οι οργανισμοί αποθεματοποιήσεως, βάσει των συμβάσεων που προβλέπονται στο άρθρο 3 και οι οποίες δεν έχουν πωληθεί στο τέλος της περιόδου, έφθασαν σε τέτοιο επίπεδο που θα υπάρξουν δυσκολίες αποθηκεύσεως της νέας παραγωγής· ότι, για να διορθωθεί η κατάσταση αυτή, πρέπει να προβλεφθεί η χορήγηση ενισχύσεως για την αποθήκευση σε άλλη αποθήκη 30 000 τόνων σταφίδας σουλτανίνας παραγωγής 1981,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ακόλουθο άρθρο παρατίθεται στον κανονισμό (ΕΟΚ) αριθ. 2194/81:  «Άρθρο 10α  1. Για τις σταφίδες σουλτανίνας της παραγωγής 1981, που είναι αντικείμενο των συμβάσεων οι οποίες αναφέρονται στο άρθρο 3, χορηγήθηκε ενίσχυση για την αποθήκευση σε άλλη αποθήκη για ποσότητα μέχρι 30 000 τόνων.  2. Το ύψος της ενισχύσεως και οι λεπτομέρειες εφαρμογής του παρόντος άρθρου εκδόθηκαν σύμφωνα με τη διαδικασία του άρθρου 20 του κανονισμού (ΕΟΚ) αριθ. 516/77.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Ιουλίου 1982.  Για το Συμβούλιο  Ο Πρόεδρος  O. MOELLER  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 118 της 30. 4. 1981, σ. 10.  (3) ΕΕ αριθ. L 214 της 1. 8. 1981, σ. 1.